เนื่องจากไม่ทราบว่าตั้งครรภ์ จึงมีการเข้าสถาบันเสริมความงาม ฉีดเมโส และมีการใช้สเปรย์ฉีดผมที่มีไมน๊อคซิดิล จะส่งผลกับลูกมั้ยคะ เพิ่ง 7 สัปดาห์​ค่ะ
สวัสดีค่ะ ยา minoxidil เป็นยาเฉพาะที่ใช้รักษาภาวะผมร่วง ผมบาง ยังไม่เป็นที่แน่ชัดว่ายาไมนอกซิดิลมีอันตรายต่อเด็กในครรภ์ อย่างไรก็ตาม หากสตรีตั้งครรภ์ใช้ยานี้ระหว่างตั้งครรภ์ จะพบว่าทารกแรกเกิดจะมีเส้นผมที่เติบโตเร็วมากกว่าปกติ หรือมีผลเสียอื่นๆตามมาที่ยังไม่ทราบได้ จึงไม่ได้แนะนำให้หญิงตั้งครรภ์ใช้ยาตัวดังกล่าว หากทราบว่าตั้งครรภ์ ควรหยุดการใช้ยาทันทีส่วนการฉีดเมโสนั้น คงต้องดูส่วนประกอบที่แน่นอนว่าเป็นอะไร ซึ่งส่วนมากมักเป็นการฉีดเข้าชั้นใต้ผิวหนังให้ออกฤทธิ์เฉพาะที่ จึงอาจมีผลต่อเด็กในครรภ์ได้น้อย แต่อย่างไรก็ตามก็ยังบอกไม่ได้ว่าจะมีการดูดซึมเข้าสู่กระแสเลือดไปมากน้อยเพียงใด จึงควรหยุดและไม่ไปฉีดเพิ่มอีกค่ะแนะนำไปฝากครรภ์และแจ้งสูตินรีแพทย์ที่ดูแลเกี่ยวกับเหตุการณ์ดังกล่าวค่ะ